APSTIPRINĀTS

Valsts kases 2017. gada 18. oktobra

iepirkuma komisijas sēdē,

protokols Nr. 2

**Nolikums**

Rīgā

|  |  |  |  |
| --- | --- | --- | --- |
| 18.10.2017. |  | Nr. | VK/2017/07 |

Iepirkuma nolikums

1. Iepirkuma priekšmets:

Valsts kases informācijas tehnoloģiju izvērtējums un konsultācijas.

CPV kods 72222000-7„Informācijas sistēmu vai tehnoloģijas stratēģiskā pārskata un plānošanas pakalpojumi.”

1. Pasūtītājs un iepirkuma identifikācijas numurs:
	1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2017/07.
1. Iepirkuma veids

Publiskais iepirkums saskaņā ar Publisko iepirkumu likuma (turpmāk – PIL) 9.pantu.

1. Piedāvājumu iesniegšanas laiks un vieta
	1. Piedāvājumi jāiesniedz līdz 2017. gada 8. novembrim plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Informātikas departamenta Informācijas tehnoloģiju attīstības daļas vadītāja A. Lange, tālr.: 67094373, fakss: 67094220, e-pasts: Antra.Lange@kase.gov.lv.
	2. Piedāvājumu, kas iesniegts vai piegādāts pēc iepirkuma nolikuma 4.1.apakšpunktā norādītā termiņa, neatvērtu nosūta atpakaļ tā iesniedzējam.
2. Piedāvājumu noformēšana
	1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkumam “Valsts kases informācijas tehnoloģiju izvērtējums un konsultācijas”;
		2. identifikācijas Nr. VK/2017/07;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2017. gada 08.11.2017. plkst.11:00.
	3. Piedāvājuma oriģināleksemplāru noformē un iesniedz kā vienu sējumu ar uzrakstu „ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. Piedāvājuma kopiju elektroniskā formātā (CD/DVD vai USB zibatmiņa) noformē MS Office, MS Project, Adobe Acrobat vai OpenOffice/LibreOffice nolasāmā formātā.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.
3. Nosacījumi pretendentu dalībai iepirkuma procedūrā:
	1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst iepirkuma nolikumā izvirzītajām prasībām.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī pasūtītāja tīmekļvietnes [www.kase.gov.lv](http://www.kase.gov.lv) sadaļā „Publiskie iepirkumi”, kur ir pieejams iepirkuma nolikums, norādot arī uzdoto jautājumu.
4. Pretendentu atlases prasības, iesniedzamie pretendentu atlases dokumenti un pārbaudāmās ziņas:
	1. Pretendentu atlases prasības:
		1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā jebkurā no šādiem gadījumiem, ja:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
			2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem iepirkuma komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
			3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
			4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2 un 3.punkta (nolikuma 7.1.1.1., 7.1.1.2. un 7.1.1.3.apakšpunkts) nosacījumi.
		2. Pretendentam iepriekšējo 3 gadu laikā ir pieredze informācijas tehnoloģiju (turpmāk – IT) stratēģisko konsultāciju sniegšanā vismaz divām komercbankām vai valsts kasēm (Latvijas vai ārvalstu) attiecībā uz informācijas sistēmām ar lietotāju skaitu vismaz 10 000 (desmit tūkstoši).
		3. Pretendenta piedāvātajai projekta grupai (vismaz vienam no šajā iepirkumā piedāvātajiem projekta grupas speciālistiem) iepriekšējo 3 gadu laikā ir pieredze vismaz divos publiskā sektora finanšu vadības (*public finance management*) projektos, kas saistīti ar IT jomu (piemēram, publiskā sektora finanšu sistēmu plānošana/specificēšana/ieviešana/uzturēšana/uzraudzība/auditēšana).
		4. Pretendenta piedāvātajai projekta grupai (vismaz vienam no šajā iepirkumā piedāvātajiem projekta grupas speciālistiem) iepriekšējo 3 gadu laikā ir pieredze vismaz vienā ārvalstu (ne Latvijas) valsts mēroga finanšu sistēmas (kopējā valsts budžeta plānošana un izpilde, valsts parāda vadība) attīstības projektā.
		5. Pretendenta piedāvātajai projekta grupai (vismaz vienam no šajā iepirkumā piedāvātajiem projekta grupas speciālistiem) iepriekšējo 3 gadu laikā ir pieredze IT drošības konsultāciju sniegšanā (konsultācijas tehnisko risinājumu arhitektūras drošības plānošanā vai novērtēšanā) vismaz diviem dažādiem klientiem.
		6. Pretendenta piedāvātajā projekta grupā ir speciālisti, kuri sertificēti šādās jomās (uz visu projekta komandu par katru no tālākajos apakšpunktos minētajām jomām ir vismaz viens sertifikāts):
			1. projektu vadība (PMP vai IPMA-C vai ekvivalents sertifikāts);
			2. IT arhitektūra (piemēram TOGAF9 vai CITA-P vai ekvivalents sertifikāts);
			3. IT pārvaldība (piemēram ITIL vai CGEIT vai ekvivalents sertifikāts);
			4. IT drošība (piemēram CISM, CISSP vai ekvivalents sertifikāts).
	2. Iesniedzamie pretendentu atlases dokumenti un pārbaudāmās ziņas:
		1. Pretendenta pieteikums iepirkumam (nolikuma 2.pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma nolikuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļvietnē saskaņā ar PIL 9. panta astoņpadsmito daļu.
		2. Pretendenta pieredze saskaņā ar nolikuma 7.1.2., 7.1.3., 7.1.4., 7.1.5.apakšpunkta prasībām jānorāda atbilstoši šādai struktūrai:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Projekta vieta un laiks (mm.gggg. – mm.gggg.) | Projekta nosaukums (bez saīsināju-miem) | Konsultāciju stundas | Piesaistītie speciālisti no piedāvātās projekta grupas (Vārds, uzvārds) | Pakalpojuma saņēmēja (organizācijas) nosaukums | Kontakinformācija atsauksmēm(Vārds, uzvārds, ieņemamais amats, tālrunis) |
| *1.* | *2.* | *3.* | *4.* | *5.* | *6.* | *7.* |
|  |  |  |  |  |  |  |
|  |  |  |  |  |  |  |

* + 1. Pretendentam jāiesniedz vismaz divu dažādu klientu atsauksmes par nolikuma 7.1.2.apakšpunktā aprakstīto pieredzi;
		2. Pretendentam jāiesniedz vismaz divu dažādu klientu atsauksmes par nolikuma 7.1.3.apakšpunktā aprakstīto pieredzi, kur vismaz viens no šajā iepirkumā piedāvātajiem projekta grupas speciālistiem ir piedalījies atsauksmēs norādītajos projektos;
		3. Pretendentam jāiesniedz vismaz viena projekta apraksts par nolikuma 7.1.4.apakšpunktā aprakstīto pieredzi, kur vismaz viens no šajā iepirkumā piedāvātajiem projekta grupas speciālistiem ir piedalījies norādītajā projektā;
		4. Pretendentam jāiesniedz vismaz divu dažādu klientu atsauksmes par nolikuma 7.1.5.apakšpunktā aprakstīto pieredzi, kur vismaz viens no šajā iepirkumā piedāvātajiem projekta grupas speciālistiem ir piedalījies atsauksmēs norādītajos projektos;
		5. Pretendentam ir jāiesniedz nolikuma 7.1.6.apakšpunktā apakšpunktos aprakstīto pieredzi apliecinošo sertifikātu kopijas.
		6. Pretendentam jāiesniedz projekta grupas speciālistu sarakstu un speciālistu CV.
	1. Pārbaudāmās ziņas:
		1. Lai pārbaudītu, vai pretendents nav izslēdzams no dalības iepirkumā PIL 9.panta astotās daļas 1., 2. vai 4.punktā minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 9.panta astotās daļas 1.punktā minētajiem faktiem — no Uzņēmumu reģistra;
				2. par PIL 9.panta astotās daļas 2.punktā minētajiem faktiem — no Valsts ieņēmumu dienesta un Latvijas pašvaldībām. Iepirkuma komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4. punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu), kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā;
			3. atkarībā no atbilstoši PIL 9.panta devītās daļas 1.punkta „b” apakšpunktam (nolikuma 7.3.1.1.2.apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
				2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, iepirkuma komisija pretendentu izslēdz no dalības iepirkumā;
			4. Pretendents, lai apliecinātu, ka tam un PIL 9.panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, PIL 9.panta desmitās daļas 2.punktā minētajā termiņā iesniedz:
				1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
				2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
				3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību;
			5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
1. Tehniskā specifikācija

Jāiesniedz Tehniskais piedāvājums saskaņā ar iepirkuma nolikuma 1.pielikumu.

1. Finanšu piedāvājums

Piedāvājumam jābūt izteiktam *euro* bez PVN atbilstoši Finanšu piedāvājuma veidlapai (nolikuma 3.pielikums).

1. Iepirkuma līgums

Iepirkuma līgums tiek noslēgts ar iepirkuma uzvarētāju un stājas spēkā abpusējas parakstīšanas dienā.

Līguma (iepirkuma priekšmeta) izpildes laiks: 6 mēnešu laikā no iepirkuma līguma spēkā stāšanās dienas.

1. Piedāvājumu vērtēšana un lēmuma pieņemšana
	1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma nolikumā norādītajām prasībām.
	2. Piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata.
	3. Iepirkuma komisija izvēlas saimnieciski visizdevīgāko piedāvājumu ar vienīgo vērtējuma kritēriju - viszemāko cenu, kas atbilst iepirkuma nolikumā norādītajām prasībām.
	4. Ja iepirkumu komisija konstatē, ka saskaņā ar nolikuma 11.3. apakšpunkta nosacījumiem vairāki pretendenti ir iesnieguši piedāvājumus ar vienādu vērtējumu, t.i., vienādu cenu, par uzvarētāju atzīst pretendentu, kuram ir lielāka pieredze atbilstoši nolikuma 7.1.2.apakšpunkta prasībām (t.i., norādīto atbilstošo projektu skaits).
	5. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi”.
	6. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar iepirkuma nolikuma noteikumiem un nolikumam pievienoto iepirkuma līguma projektu (nolikuma 4.pielikums). Pretendenta iebildumi par iepirkuma nolikumam pievienotā iepirkuma līguma projekta nosacījumiem jāizsaka piedāvājuma sagatavošanas laikā. Slēdzot iepirkuma līgumu, iebildumus par iepirkuma līguma projekta nosacījumiem nepieņem.
	7. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi” ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi” vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
	8. Grozījumus iepirkuma līgumā, kas noslēdzams PIL 9.pantā noteiktajā kārtībā, izdara, ievērojot PIL 61.pantu.
2. Cita informācija
	1. Ja iepirkuma piedāvājumā ir iekļauta informācija, kuru pretendents uzskata par komercnoslēpumu, tas ir jānorāda atbilstoši Informācijas atklātības likumā noteiktajam.
	2. Pielikumā:

1. pielikums “Tehniskā specifikācija” – 3 lp.

2. pielikums “Pieteikums dalībai iepirkumā” – 1 lp.

3. pielikums “Finanšu piedāvājuma veidlapa” – 1 lp.

5. pielikums “Līguma projekts” – 6 lp.

|  |  |
| --- | --- |
| Iepirkuma “Valsts kases informācijas tehnoloģiju izvērtējums un konsultācijas”komisijas priekšsēdētājs | A. Geiba |
| Linde 67094308Klints 67094263 |  |

1.pielikums

iepirkuma

“Valsts kases informācijas tehnoloģiju

izvērtējums un konsultācijas”

(Nr.VK/2017/07) nolikumam

Tehniskā specifikācija

1. Dokumenta apraksts un iepirkuma mērķis.
	1. Tehniskā specifikācija ir dokuments, kas apraksta veicamā Valsts kases informācijas tehnoloģiju (turpmāk – IT) izvērtējuma un konsultāciju pakalpojuma apjomu. Piegādātājs apliecina, ka pakalpojumu sniegs atbilstoši iepirkuma tehniskajā specifikācijā noteiktajam un apraksta, kā tiks veikti (metodika, darbu apraksts) 2. punktā paredzētie darbi.
	2. Turpmāk aprakstīts darba uzdevums Valsts kases IT izvērtējuma un stratēģisko konsultāciju sniedzējam, ar mērķi vispusīgi (no biznesa procesu viedokļa, informācijas sistēmu funkcionalitātes viedokļa, tehnisko platformu piemērotības viedokļa, informācijas drošības viedokļa un IT personāla kapacitātes viedokļa) izvērtēt esošo situāciju Valsts kases IT risinājumos, to attīstībā un uzturēšanā un sniegt detalizētus ieteikumus, uz kā pamata tiks veidota Valsts kases IT stratēģija tuvākajiem 3-5 gadiem.
2. Vispārīgās prasības un Piegādātājam iepirkuma līguma ietvaros paredzētie darbi.
	1. Novērtēt esošo informācijas sistēmu (IS) arhitektūras modeli no biznesa funkcionalitātes viedokļa, ņemot vērā Valsts kases attīstības stratēģiju, Valsts kases funkcijas, struktūru, reglamentu, kapacitāti, Valsts kases struktūrvienību vajadzības t.sk. funkcionalitātes sadalījumu pa aplikācijām un nepieciešamās funkcionalitātes pārklājumu ar esošajām aplikācijām. Šī uzdevuma ietvaros jāveic intervijas ar Valsts kases struktūrvienībām (kopā Valsts kasē ir 17 departamenti, intervijas var tikt veiktas individuāli, vai, apkopojot dalībniekus kopējās tikšanās reizēs, papildus jāveic intervijas ar Finanšu ministrijas budžeta plānošanas departamentu saistībā ar esošo un iespējamo nākotnes funkcionalitāti, ko pašlaik nodrošina Vienotās Valsts Budžeta Plānošanas un Izpildes Informācijas Sistēmas Plānošanas bloks), lai varētu veikt vispusīgu novērtējumu;
	2. Atbilstoši IT industrijas tendencēm novērtēt esošo IT platformu un infrastruktūras arhitektūru un tās piemērotību tehniskās specifikācijas 1.punktā minētajam informācija IS arhitektūras modelim, t.sk. tehnoloģiju pielietojumu un atbilstību izvirzītajiem uzdevumiem (izmantotie programmatūras rīki), izmantotie gatavie lietojumprogrammu risinājumi, izmantotās datu bāzu pārvaldības sistēmas, operētājsistēmas, virtualizācijas platformas, serveru infrastruktūra, datu glabātuves infrastruktūra, tīkla infrastruktūra, vērtējot visas šīs jomas vismaz pēc šādiem kritērijiem – piemērotība IS stabilai un ērtai ekspluatācijai, izmaksas/ieguvumu attiecība, drošības līmenis;
	3. Sniegt drošības līmeņa novērtējumu IT arhitektūrai visos tehniskās realizācijas līmeņos, t.i., gan aplikācijas, gan datu bāzu pārvaldības sistēmas, gan serveru un datu glabātuvju infrastruktūra, gan tīkla infrastruktūra. Šis uzdevums neietver ielaušanās testu veikšanu un neietver augsta līmeņa risku analīzi. Darba gaitā būs pieejami darba uzdevumi regulāri veiktiem ielaušanās testiem un vispārīga informācija par testu rezultātiem bez precīzām ievainojamībām. Uzdevums neietver augsta līmeņa risku analīzi, darba gaitā būs pieejamas veiktās informācijas resursu risku analīzes.
	4. Izvērtēt nepieciešamo darbinieku kompetenci un kapacitāti tehnisko risinājumu attīstībā un uzturēšanā atbilstoši tehniskās specifikācijas 2.5.apakšpunktā sniegtajām rekomendācijām un sniegt ieteikumus kapacitātes paaugstināšanai.
	5. Sniegt rakstiskas rekomendācijas iepriekšējo punktos aprakstīto jomu uzlabošanai un attīstībai 3-5 (trīs līdz piecu) gadu periodā, lai Valsts kases IT risinājumi būtu gatavi atbalstīt un nodrošināt Valsts kases procesus un pakalpojumus atbilstoši nākotnes prasībām. Rekomendācijas jāapraksta gala ziņojumā, kas noformēts ar Pasūtītāju saskaņotā formātā. Gala ziņojumā jāietver esošās situācijas apraksts (tehniskās specifikācijas 2.1.-2.4.punkts), sasniedzamie rezultāti iepriekš minētajās jomās tuvākajos 3-5 (trīs līdz piecos) gados un rekomendētās aktivitātes rezultātu sasniegšanai, iekļaujot aktivitātēm nepieciešamo resursu aprakstu (t.i., gan nepieciešamos finanšu resursus, gan cilvēkresursus, gan laika resursus). Rekomendācijām attiecībā uz IS arhitektūras modeļa funkcionālajiem aspektiem jābūt intervijās saskaņotām ar attiecīgo biznesa procesu īpašnieku Valsts kases un Finanšu Ministrijas struktūrvienībām.
3. Esošās situācijas apraksts.
	1. Līdz šim sākumam Valsts kase ir izveidojusi savus pakalpojumus tā, lai tos varētu nodrošināt elektroniski, minimizējot klientu apkalpošanu klātienē, kā rezultātā Valsts kase ir atteikusies no reģionālās pārstāvniecības, savukārt būtiski palielinājusi elektronisko pakalpojumu atbalstu, izmantojot tālruni. Tehniskie resursi tiek pārvaldīti un uzturēti centralizēti.
	2. Lai nodrošinātu IT risinājumu nepārtrauktu, augstas veiktspējas un korektu biznesa prasībām atbilstošu informācijas sistēmu darbību, Valsts kasē IT procesi ir organizēti un aprakstīti atbilstoši ISO 9001 un ISO 27001 prasībām, t.sk. Valsts kase ir sertificēta pēc abiem šiem sertifikātiem.
	3. Valsts kases kopējais IS reģistrēto lietotāju skaits pārsniedz 15 000 lietotājus. Pēdējos gados būtiski ir pieaugusi arī datu apstrādes komplicētība, prasības pret sistēmu pieejamību un dažādu datu apstrādes izņēmumu skaits, piemēram, pēdējo gadu laikā vidēji tiek reģistrēti 120 izmaiņu pieprasījumi un 1400 problēmu ziņojumi gadā.
	4. Valsts kasē ir izstrādāts darbības nepārtrauktības plāns, kur, cita starpā, identificēti kritiskākie apdraudējumi un riski IT veiksmīgai darbībai, kas savukārt kritiski ietekmē visu Valsts kases darbību, tādēļ nepieciešams, jau plānojot IT stratēģiskā līmenī un nosakot attīstības virzienus, ņemt vērā identificētos apdraudējumus.
	5. Valsts kasē ir klasificētas svarīgākās informācijas sistēmas un resursu grupas, nosakot resursiem īpašnieku, aizbildni, pieejas u.c. klasificējamus raksturlielumus, resursu saraksts tiek regulāri atjaunots un tajā ir nedaudz vairāk kā 100 izdalītu resursu, kā būtiskākās informācijas sistēmas ir:
4. Vienotā valsts budžeta plānošanas un izpildes informācijas sistēma (turpmāk – VVBPIIS, būvēta uz SAP bāzes), kas sastāv no četrām apakšsistēmām:
	* + - 1. Plānošanas sistēma – SAP SEM;
				2. Portāls – SAP NW EP;
				3. Budžeta izpildes un parāda vadības sistēma – SAP FI, TR un ABAP;
				4. Datu noliktava – SAP BW.
5. Budžeta elektronisko norēķinu sistēma eKase, t. sk., tiešsaistes datu apmaiņas modulis;
6. Vienotā elektroniskā datu apmaiņas sistēma VEDAS, uz kuras bāzes ir izveidotas elektronisko pakalpojumu sistēmas:
	1. Valsts budžeta un pašvaldību budžeta pārskatu informācijas sistēma ePārskati;
	2. Finansēšanas plānu apstrādes modulis ePlāni;
7. Vienotā lietotāju autentifikācijas sistēma Oracle OAM;
8. Finanšu ministrijas resora centralizētā resursu vadības sistēma Horizon;
9. Valsts kases dokumentu vadības sistēma EDUS;
	1. Valsts kases datu centrs (serveru telpa iekļaujot visu datu apstrādes, glabāšanas un komunikāciju infrastruktūru) ir pilnībā Valsts kases pārvaldībā. Lielākā daļa serveru tiek darbināta serveru virtualizācijas programmatūra VMware platformas (vairāk kā 150 virtuālo serveru), atsevišķos gadījumos tiek izmantoti *standalone* serveri saslēgti Linux Redhat klāstera risinājumā, kas nozīmē, ka jebkuram no tiem izejot no ierindas, tā darbība tiek automātiski pārdalīta uz atlikušajiem, proporcionāli samazinoties sistēmām pieejamajai skaitļošanas jaudai. Datu glabāšanai tiek izmantoti vairāku centralizēti pārvaldīti disku masīvi.
	2. Līdz šim veikta pakāpeniska atteikšanās no iepriekš izmantotajiem HP-UX serveriem, saistībā ar to novecošanu un augstākas veiktspējas rādītājiem migrējot sistēmas uz Linux platformas. Atsevišķām informācijas sistēmām to arhitektūras dēļ tiek izmantota Windows Server operātājsistēma.
	3. Saistībā ar to, ka Valsts kase ir elektronizējusi savus pakalpojumus un būtiski samazinājusi klientu apkalpošanu klātienē, Valsts kases darbību būtiski ietekmē IT stabilitāte, nepārtrauktība un drošība. Izstrādājot Valsts kases darbības nepārtrauktības plānu, tika veikta risku analīze, kā rezultātā ieviests alternatīvais datu centrs ģeogrāfiski citā atrašanās vietā, uz kuru tiek veikta regulāra informācijas sistēmu replikācija.
	4. Valsts kase izmantoto IT uzturēšanu nodrošina Informātikas departaments. Situācijām, kad nepieciešama padziļināta ekspertīze (piemēram, būtiskas veiktspējas problēmas, kas saistītas ar datu bāzu vadības sistēmu konfigurāciju, programmatūras izejas koda optimizācija), piesaista ārpakalpojumu sniedzējus. Šobrīd Informātikas departamentā ir 15 amata vietas, kas nodrošina minimālo kapacitāti IT nodrošināšanā tādam tehnisko risinājumu apjomam, kāds ir esošajā situācijā Valsts kasē.
	5. Valsts kases IT izstrādes pakalpojumus pārsvarā pērk no ārējiem pakalpojumu sniedzējiem. Tomēr Informātikas departaments patstāvīgi nodrošina daļu izmaiņu ieviešanu nozīmīgākajās sistēmas (SAP (VVBPIIS), SAP BW, atskaišu sagatavošana izmantojot SAP BusinessObjects no dažādām datu bāzēm), kā arī atsevišķu informācijas sistēmu pilnu uzturēšanu.
	6. Lai nodrošinātu kvalitatīvu un drošu IT pakalpojumu Informātikas departamentā ir izveidota struktūra, kas nosaka atbildību sadalījumu (*segregation of duties*), nodalot Infrastruktūras uzturēšanas daļu, Informācijas sistēmu administrēšanas daļu un IT attīstības daļu.

2.pielikums

iepirkuma

“Valsts kases informācijas tehnoloģiju

izvērtējums un konsultācijas”

(Nr.VK/2017/07) nolikumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt Pretendentu, vārds, uzvārds un amats)

1. Iepazinušies ar iepirkuma “Valsts kases informācijas tehnoloģiju izvērtējums un konsultācijas” Nr. VK/2017/07) nolikumu un tam pievienoto tehnisko specifikāciju, piesakām dalību šajā iepirkumā.
2. Piekrītam ievērot iepirkuma nolikuma prasības.
3. Apliecinām, ka, parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja tīmekļvietnē saskaņā ar Publisko iepirkumu likuma 9.panta astoņpadsmito daļu.
4. Apliecinām, ka mūsu rīcībā ir nepieciešamās profesionālās, tehniskās un organizatoriskās spējas, personāls, finanšu resursi, iekārtas un cita fiziska infrastruktūra un resursi, kas nepieciešami potenciālā līguma saistību izpildei;
5. Apsolām ievērot pilnīgu datu drošību gan līguma laikā, gan arī pēc līguma beigām;
6. Mūsu piedāvājumā iekļautā informācija un dokumenti ir pilnīgi un patiesi.
7. Apliecina, ka piedāvājuma cenā ir iekļautas visas izmaksas, kas nepieciešamas un saistītas ar pasūtījuma izpildi, un saprot, ka Pasūtītājs neakceptēs citas papildu izmaksas.
8. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-2)) kritērijiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

3.pielikums

iepirkuma

“Valsts kases informācijas tehnoloģiju

izvērtējums un konsultācijas”

(Nr.VK/2017/07) nolikumam

Finanšu piedāvājuma veidlapa

Piedāvājam veikt Valsts kases informācijas tehnoloģiju izvērtējumu un konsultācijas saskaņā ar tehnisko specifikāciju (nolikuma 1. pielikums) par zemāk norādīto līgumcenu:

|  |  |
| --- | --- |
| Pozīcijas nosaukums | Cena(EUR)(bez PVN) |
|  |  |
|  |  |
| Kopā līgumcena EUR (bez PVN)  |  |
| PVN (21%)  |  |
| Kopējā līguma summa EUR (ar PVN )  |  |

1. Finanšu piedāvājums iesniedzams, izmantojot tabulā minēto formātu.
2. Maksimālā līgumcena ir maksimālā summa, kas var tikt samaksāta piegādātājam noslēgtā līguma ietvaros.

**Mūsu piedāvājuma kopsumma EUR (bez PVN) ir:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)